text: Her er hemmeligheden bag Flammens succes
  16 april 2015 kl. 14.21
  Restaurantkæden Flammen, som startede i en lille by Fole i Sønderjylland, har fået stor succes. Ifølge en af ejerne, så ligger hemmeligheden på grillene i kædens restauranter.
  Den store succes, som restaurantkæden Flammen har haft siden de slog dørene op for fem år siden, skyldes ifølge en af ejerne det kød, som restauranten tilbyder kunderne.
  Der er op til femten forskellige typer kød og udskæringer på grillene i kædens snart ti restauranter, så der er rigeligt for kødglade kunder at sætte tænderne i.
  Hør medejer Flemming Rosendahl Sunddal fortælle om nogle af udskæringerne og om, hvordan han og hans kone stadig kommer ud i restauranterne for at hjælpe til (varighed 0:57)
  
  